Dobrý deň,
ďakujem za otázku.
Glukomer  Wellion LEONARDO GLU-KET  je určený na samotestovanie hladiny glukózy a ketolátok v kapilárnej krvi rýchlo a jednoducho. Súčasťou balenia je glukomer, 10 testovacích prúžkov na meranie glukózy, 10 lanciet, lancetové pero, puzdro a návod na použitie. Testovacie prúžky na meranie ketónov nie sú súčasťou glukomera,  súčasťou balenia je 10 testovacích prúžkov na meranie glukózy. K prístroju si môžete zakúpiť WELLION leonardo ket prúžky testovacie 10 kusov a v prípade potreby dokúpiť WELLION Leonardo GLU prúžky testovacie (1 balenie) 1x50 ks.
Pri vložení príslušného testovacieho prúžka na meranie glukózy alebo ketónov – nie je potrebné kódovanie, prístroj automaticky rozpozná, aký testovací prúžok sa práve používa. Displej merača Wellion LEONARDO GLU-KET je výborne čitateľný vďaka stálemu podsvieteniu a veľkým čísliciam. Osvetlený otvor na testovací prúžok umožňuje používanie aj v tmavom prostredí (napr. v kine alebo v divadle). Prístroj Wellion LEONARDO GLU-KET vo verzii s tlačidlom vysunutia spĺňa najprísnejšie hygienické požiadavky a je tak použiteľný v klinickom prostredí alebo v domovoch sociálnych služieb.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77